Отчетен доклад за дейност

(за 2019г.)

 Докладът на Народно читалище „Виделина кв.Бояна 1919" отчита изпълнението на дейностите по програма за развитие на читалищата.

2019 година важна за нашето читалище и изпълнена с много събития и празници. Най – важният от тях – отпразнувахме 100 години читалищна дейност в Боян. В тази връзка всички мероприятия по един или друг начин бяха обвързани с юбилея на любимото читалище.

През отчетният период административния и хонорован персонал заедно с настоятелството и читалищните членове работиха по утвърдените дейности, съобразявайки се с приоритетите и формите за реализация и обогатяване на годишната програма и културния календар. Читалището като институция е място, където деца и възрастни се занимават с творчество, изучават културно историческото наследство на родния край и ползват различни видове услуги. За нас винаги е било важно да надграждаме позиции, защото освен хранилище на местни бит и култура, нашата организация е и иновативна, развива се с приоритетите на днешния ден.

През 2019 година основните ни цели бяха:

* да отстояваме позицията на културно средище просъществувало сто години, като обогатяваме културния живот
* да работим за развитие на библиотечната дейност
* да съхраняваме народните традиции и подпомагаме любителското творчество

Съотвено и приоритетните ни задачи бяха свързани с целите, а именно:

* работа в школи, курсове, формации
* концерти, фестивали и младежки дейности
* поддържане на общодостъпна библиотека.

 В читалищната библиотека в последните години се наблюдава повишен интерес от страна на читателите. Ето защо през изминалата година според финансовите възможности на читалището и с предоставен от Министерство на културата проект за обогатяване на книжния фонд, библиотеката успя да задоволи нуждите на читателите си. Освен новозакупените не липсваха и стари книги предимно от дарения. Библиотеката, като част от читалищната структура, осъществи различни масови мероприятия през годината.

По случай бележити дати и годишнини организира изложби с представяне на тематични и интересни материали.

Проведе седмица на детската книга в която участваха деца от различни възрасти. Седмицата премина в четене на любими книжки, любопитни презентации за писатели и произведения, както и забавни игри.

Организира мероприятие за деня на книгата и авторското право.

През лятната ваканция продължи миналогодишната инициатива - лятно четене под мотото „ Да четем заедно”, където в рамките на три седмици децата се занимаваха и работеха по различни теми и обогатяваха свойте знания в различни области.

 От празничният календарна на читалището, като мероприятия свързани с фолклора отпразнувахме Трифон зарезан, Сирни заговезни, Лазаровден, деня на християнското семейство и Коледа. Това са обичай, които се стремим да съхраним като традиция за подрастващите. Традиционни са и мартенските, великденските и коледните работилници, на които освен че се проявават творчество и изобретателност, се научава и много за самите празници.

По повод юбилея, предвид, че фолклора винаги е бил с приоритет в читалището през пролетта организирахме специална вечер „Магията на фолклора” на която представихме освен с презентация и нагледно всички етнографски области на страната с песни, танци и разнообразие от народни носии. Като спомен от това невероятно преживяване освен емоциите, които всеки отнесе със себе си ни остана специално изработена карта на страната с изображения на носии от съответните области и описания за тях.

През м.май любителите на музиката имаха възможност да се насладят на концерт - „Пътуване из музикалните стилове”. В него взеха участие певци и музиканти от консерваторията, някой от които със здравословни проблеми. Представиха популярни песни от различни жанрове.

Танцьорите от „София данс” ни представиха пролетния си концерт, който проведоха на откритата сцена в парка.

На 8 юни се състоя 7- мия поред любителски танцов фестивал „На хоро в Бояна”. Както винаги изпълнен с много пъстрота и настроение.

През ваканцията на децата освен лятното четене организирахме и два пъти седмично полудневни занимания по декупаж за малките ни приятели. Изработеното по време на тези занимания децата избложиха и разпродадоха на благотворителен базар по време на събора.

За събора на Бояна - Св.Пантелеймон по повод юбилея на читалището организирахме богата програма с участие на повече външни изпълнители. Специален гост на празника беше народния певец Илия Луков.

Освен на концертната програма за празника през целия ден гостите и жителите на Бояна можеха да се включат в различни занаяти. Съвместно с БЗК направихме „Алея на занаятите”, а освен поканените от камарата занаятчии в инициативата се включиха представители от школите по дърворезба, декупаж и плетиво към читалището.

Празничният концерт послучай юбилея го съвместихме с деня на народните будители – 1 ноември. На концерта присъстваха много читалищни членове, гости и представители на различни културни институции. Получихме поздравителни адреси и подаръци от Министерство на културата, СО район Витоша, от всички наши колеги в района и от много сътрудници и приятели на читалището.

За сеня на християнското семейство по идея на г-жа Павлинка Иванова – член на читалището и с нейно съдействие организирахме благотворителна кулинарна вечер и празничен концерт. В програмата участваха школи от читалището и гост-изпълнители. Вечерта завърши с томбола и награди осигурени от фирмата на Павлинка Иванова. Събраните благотворително средства от кулинарната вечер бяха дарени за юбилея на читалището.

В края на 2019 за първи път организирахме Коледен базар на открито. Партньори в това наше начинание бяха био произвоители от различни области на страната и разбира се СО район Витоша, които ни помогнаха много за организацията на базара. Имаше концертна част и коледни работилници за малчуганите. В програмата взеха участие групи и изпълнители от читалищата в района.

 Освен всички тези по-големи като организация мероприятие различните школи също по различни начини представяха през годината своята дейност. Школите по пиано и спортни танци организираха продукции за завършването на учебната година и се включваха активно в повечето инициативи и концерти на читалището.

 Школата по рисуване освен постоянната изложба в коридора пред кабинета им, представиха и свой картини на различни теми в младежкия клуб пред родителите си и посетителите на читалището.

 Театрална школа школа „Приятели” изнесоха няколко самостоятелни представяния и отделно вземаха активно участие в общите концерти.

 Детските фолклорни школи по танци и народно пеене имаха различни вътрешни и външни участия. ДТС се представиха на международен фолклорен фестивал в Аспровалта. Участваха в националния фестивал на „Мегдана у Драгичево” и на двата фестивала се представиха много добре. Включваха се в мероприятия по международни проекти на 52 училище, и в юбилейния концерт на 127 СУ по покана на съответните училища.

Заедно с групата по народни песни се включваха в различни общински инициативи в рамките на район Витоша.

 Школата по любителските народни танци за възрастни освен че релаксират и се зареждат емоционално с танци, се представят подобаващо на мероприятия и фестивали. През 2019 година извън читалищните дейности участваха в „Нашенско хоро”.

 Приоритет за читалището е не да блестим с ярки изяви и да излъчваме първенци, а да създаваме благоприятна среда в която нашите деца и всички хора, които искат да усъвършенстват някакви таланти и умения да могат да го направят. С помоща на квалифицирани кадри да бъдем полезни на максимално много хора да научат нещо ново, да обогатяваме културно историческата им памет. С многообразието на традициите се осъществява живата връзка на поколения и родове с миналото и естествен мост към бъдещето. Чрез самодейните и художествено – творчески групи и състави читалището спомага не само за запазването на това наследство, но и стимулира интегрирането ни в европейския културен обмен.

 Търсим възможности за кандидатстване по проекти и програми, с които да обезпечим ремонтите, отоплението и дейностите на читалището, което до сега вършим с парите събрани от наеми. За съжаление с тях можем да правим частични по-големи ремонти.

 Съгласно ЗНЧ читалището представя ежегодно пред общината отчет за изразходваните от субсидията средства през предходната година.

 Благодарим на всички вас – читалищни хора,които ни подкрепяте и на всички, които помагат Българското читалище да остане извор на родния дух и култура. За да бъдем полезни трябва да бъдем силни и заедно.